Diari Oficial de la Generalitat Valenciana


Sumari del DOGV 8806, del 07-05-2020 (2020/3228)

Notificació de la sentència dictada en el judici verbal número 228/2017.
------------------------------------------------------------------------

### Dades del document

Número de DOGV
:   8806

Data del DOGV
:   07-05-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/3228


Organisme emissor
:   Jutjat de Primera Instància i Instrucció Número 2 d'Alzira

Tipus de document
:   Edicte

Notificació de la sentència dictada en el judici verbal número 228/2017. [2020/3228]  
En el present procediment verbal 228/17 seguit a instàncies de CaixaBank Comsumer Finance EFC, SA, contra Viorel Ioan Memis s'ha dictat sentència, que diu literalment:  
  
Sentència núm. 9/2020  
  
Jutgessa que la dicta: Maria Teresa Orquin Segura  
Lloc: Alzira (València)  
Data: 27 de gener de 2020  
Demandant: CaixaBank Comsumer Finance EFC, SA  
Advocat: Merce Boloix Mascarell  
Procurador: Pilar Pons Fuster  
Demandat: Viorel Ioan Memis  
Procediment: judici verbal (250.2) [VRB] - 000228/2017  
  
Vistos per mi, Maria Teresa Orquin Segura, magistrada jutgessa del Jutjat de Primera Instància i Instrucció núm. 2 d'Alzira, les precedents actuacions de judici verbal sobre resolució del contracte i reclamació de quantitat amb el número 228/2017 seguides a instàncies de Caixabank Comsumer Finance EFC, SA, representada per la procuradora Pilar Pons Fuster, contra Viorel Ioan Memis (en situació processal de rebel·lia), resolc sobre la base dels següents:  
  
Antecedents de fet  
Primer. La procuradora dels tribunals Pilar Pons Fuster, en nom i representació de l'entitat actora, va presentar una demanda en què sol·licitava que se l'estimara d'acord amb la pètita que consta en el seu escrit.  
  
Segon. Per mitjà del Decret de 31.07.2017 es va admetre la demanda i es va donar trasllat al demandat per a contestar, i després d'haver sigut notificat mitjançant edictes, es va dictar diligència d'ordenació de 22.01.2020 per la qual van quedar les actuacions vistes per a Sentència.  
Tercer. En la tramitació del present procediment s'han observat i complit les prescripcions legals aplicables i altres de general i pertinent aplicació.  
  
Fonaments de dret  
Primer. En la present relació juridicoprocessal, la part actora exerceix una acció de caràcter principal fundada en els articles 1124, en relació amb l'article 1129, tots dos del Codi Civil, i demanant la resolució del contracte i les conseqüències que interessen en el suplicatori de la demanda, i contra això, el demandat no ha al·legat res.  
  
Segon. Contra l'acció exercida per l'actora, el demandat no al·lega res sobre aquest tema, i considera provat que en data de 13.04.2016 es va subscriure un contracte de préstec entre les parts i, malgrat establir-se unes quotes a les quals el demandat havia de fer front en rebre els diners prestats per l'entitat demandant, aquest no ha fet front al pagament de cap de les quotes, des del mes de maig de 2016, de la qual cosa es desprén que no ha pagat cap de les quotes que es van fixar en el préstec.  
  
Així doncs, i encara que és cert que la clàusula de venciment que fixa l'entitat diu que es podria donar per vençut per l'impagament d'una obligació, en aquest supòsit, quan es tanca el compte en desembre de 2016, si bé és cert que han transcorregut huit quotes, el que ha de tindre's present és que el demandat no ha fet front ni a la primera de les quotes o obligacions derivades del préstec, la qual cosa determina que s'ha produït un incompliment greu i reiterat d'impagament de quotes i per això ha de prosperar l'acció exercida amb caràcter principal per la part actora.  
Ara bé, i malgrat que la demandant diu que no s'hi han aplicat els interessos per mora fixats en el contracte ni les comissions per impagament, atés que tals clàusules, d'acord amb la normativa comunitària i espanyola en protecció de consumidors i usuaris, són abusives, han de declarar-se nul·les i s'han de tindre per no posades.  
Tercer. Segons disposa l'article 1.101 del Codi Civil, queden subjectes a indemnització per danys i perjudicis causats els qui, en l'incompliment de les seues obligacions, incorregueren en morositat, i aquesta indemnització, en tractar-se del pagament d'un article 1108 del mencionat cos legal, en el pagament de l'interés pactat i, a falta d'aquest, en el legal que, segons l'article 1109, es generarà des que són reclamats judicialment. Igualment, el demandat està obligat al pagament de l'interés legal, incrementat en dos punts de la quantitat reclamada, des de la data de la present resolució fins a la completa execució, segons preceptua l'article 576 de la Llei d'enjudiciament civil.  
Quart. En matèria de costes, és aplicable l'apartat primer de l'article 394 de la Llei d'enjudiciament civil, i correspon a la demandada el pagament d'aquelles per haver sigut estimada la demanda.  
Vistos els preceptes legals esmentats, concordants i altres de general i pertinent aplicació,  
  
Dispositiva  
Acorde la nul·litat dels interessos per mora i les comissions per impagament del contracte de préstec de 13.04.2016; estime la demanda formulada per la procuradora dels tribunals Pilar Pons Fuster, en nom i representació de Caixabank Comsumer Finance EFC, SA, contra Viorel Ioan Memis, i, en conseqüència, declare la resolució del contracte de préstec subscrit pel demandat amb l'actora i condemne Viorel Ioan Memis a l'abonament a la demandant de la quantitat de 2.710,74 euros (dos mil set-cents deu euros amb setanta-quatre cèntims d'euro) en concepte de danys i perjudicis més els interessos legals corresponents.  
  
En matèria de costes processals, s'imposen a la part demandada.  
  
Notifiqueu la present resolució a les parts i feu-los saber que, contra aquesta, no es pot interposar cap recurs d'apel·lació, d'acord amb el que es disposa en la nova redacció de l'article 455 en relació amb l'article 458 de la LEC.  
Aquesta és la meua sentència, que pronuncie, mane i signe.  
I trobant-se aquest demandat, Viorel Ioan Memis, en parador ignorat, s'expedeix el present edicte a fi que li servisca de notificació en forma.  
  
Alzira, 12 de febrer de 2020.- La lletrada de l'Administració de justícia: Gemma Maria Roig Revert.